**Vprašanja in odgovori k javnemu razpisu 2021**

**JAVNI RAZPIS ZA IZVAJANJE PROGRAMA IZDAJE IN IZPOSOJE MEDICINSKIH PRIPOMOČKOV ZAVAROVANIM OSEBAM**

**(Sklep Upravnega odbora ZZZS št. 0072-22/2021-DI/1 z dne 9. 12. 2021)**

**Vprašanja in odgovori k javnemu razpisu za izvajanje programa izdaje in izposoje MP zavarovanim osebam**

1. **Vprašanje, z dne 13. 12. 2021**

Zanima, na kakšen način naj pripravim XML datoteko za artikle? V kolikor ni mogoče, da jo pripravim sam, me zanima, katera podjetja se ukvarjajo s programom za oddajo podatkov na ZZZS?

**Odgovor, z dne 14. 12. 2021**

Za pripravo XML datoteke priporočamo pomoč informatikov. Seznam programskih hiš, ki zagotavljajo informacijsko podporo za dobavitelje MP, na zahtevo, posredujemo po elektronski pošti.

1. **Vprašanje, z dne 15. 12. 2021**

Na javni razpis se prijavljam kot optika in me zanima, ali je potrebno proizvajalce »socialnih« okvirjev dopisati v šifrant proizvajalcev? Kontaktnih leč in lup sicer ne prodajam, zato me zanima, ali to zahteva javni razpis?

**Odgovor, z dne 16. 12. 2021**

Proizvajalca "socialnih" okvirjev ni nujno vpisati v šifrant proizvajalcev. Na razpis prijavite le pripomočke/artikle, ki jih želite zagotavljati v breme OZZ. Ker kontaktnih leč in lup ne prodajate, jih ni potrebno prijaviti na razpis.

1. **Vprašanje, z dne 16. 12. 2021**

Zanima me, ali je potrebno obrazce, ki jih bom poslal, tiskati enostransko ali obojestransko?

**Odgovor, z dne 16. 12. 2021**

Zaželeno je, da obrazce tiskate enostransko.

1. **Vprašanje, z dne 16. 12. 2021**

Zanima me, ali lahko razpisni dokumentaciji priložim fotokopijo potrdila iz JAZMP in fotokopijo obrtnega dovoljenja?

**Odgovor, z dne 16. 12. 2021**

Razpisni dokumentaciji lahko priložite fotokopijo vpisa v register pri JAZMP in fotokopijo obrtnega dovoljenja.

1. **Vprašanje, z dne 16. 12. 2021**

Zanima me, ali moramo kot dobavitelj MP nujno izpolniti točko VIII / 3 / 2 in sicer Obrazec 2, kljub temu, da uradno še nimamo izdajnega mesta, kjer se bodo pripomočki izdajali. Prostor naj bi imeli konec januarja. Lahko na ta polja za ta čas vpišemo naš naslov podjetja, ali si uredimo drug poslovni prostor za ta čas?

**Odgovor, z dne 20. 12. 2021**

V skladu s 3. točko poglavja VIII. NAVODILA ZA PRIPRAVO PONUDBE razpisne dokumentacije mora ponudnik, da se bo ponudba štela za popolno, predložiti tudi izpolnjen in podpisan obrazec Podatki o izdajnih mestih v skladu s 5. točko 8. člena Dogovora o MP (Obrazec 2), na katerem posreduje podatke za vsa izdajna mesta, na katerih bo izdajal oz. izposojal MP. Zavod bo pred podpisom pogodbe preverjal vpis poslovne enote v evidenco AJPES in sklenil pogodbe le za izdajna mesta, ki bodo takrat vpisana v evidenco AJPES. V primeru sprememb izdajnih mest po predloženi ponudbi je zato ponudnik dolžan o tem obvestiti Zavod in predložiti ustrezna dokazila pred podpisom pogodbe.

1. **Vprašanje, z dne 23. 12. 2021**

Prosim za odgovor ali lahko naša stranka, ki ima državljanstvo treh držav, lahko priloži potrdilo o nekaznovanosti samo za eno državo.

**Odgovor, z dne 27. 12. 2021**

Zadostuje, da vaša stranka priloži potrdilo le iz ene države, kjer ima državljanstvo.

1. **Vprašanje, z dne 23. 12. 2021**

Ali je veljavno potrdilo banke, da nisem imel blokiranega računa, izdano 22. 12. 2021?

**Odgovor, z dne 27. 12. 2021**

Veljavno je vsako potrdilo banke, izdano od dneva objave javnega razpisa do zadnjega dneva za oddajo ponudbe na javni razpis.

1. **Vprašanje, z dne 28. 12. 2021**

Prijavljamo se na razpis za dobavitelje MP. Podjetje, ki nam pomaga pri prijavi na razpis, meni, da potrebujemo svojo številko proizvajalca na ZZZS. Te številke ne najdemo na spletu.

**Odgovor, z dne 28. 12. 2021**

V dokumentu "Vsebinska in tehnična navodila za posredovanje podatkov o pripomočkih (artiklih) v elektronski obliki", ki je priloga št. 2 razpisni dokumentaciji, je napisano sledeče:

|  |  |
| --- | --- |
| Šifra proizvajalca | Proizvajalec je pravna ali fizična oseba, ki je odgovorna za načrt in varnost pripomočka oz. pravna ali fizična oseba, ki je pripomoček opremila z oznako CE in ga poslala na trg EU. V primeru, če je proizvajalec iz države, ki ni članica EU, se vnese podatek o zastopniku v EU, ki je po predpisih EU odgovoren za medicinski pripomoček - proizvod.Vnese se šifra proizvajalca iz šifranta proizvajalcev (Priloga št. 5), ki je objavljen na Zavodovi spletni strani (kot priloga razpisne dokumentacije). Za vzdrževanje šifranta proizvajalcev je zadolžen Zavod. Če proizvajalca ni v šifrantu posredujte e-pošto za dopolnitev šifranta. Elektronsko pošto posredujte na naslov razpis\_mp@zzzs.si. V Zadevo sporočila navedite: Dopolnitev šifranta proizvajalcev. V telo sporočila navedite natančen naziv proizvajalca.Odgovorna oseba na Zavodu bo dopolnila šifrant proizvajalcev in ga najpozneje v treh delovnih dneh od datuma prejema zahteve za dopolnitev objavila na Zavodovi spletni strani.Če je proizvajalec artikla ponudnik MP, ki se prijavlja na razpis, se šifra proizvajalca ne navaja. |
| Naziv proizvajalca | Naziv proizvajalca iz šifranta proizvajalcev (Priloge št. 5).Če je proizvajalec artikla ponudnik MP, ki se prijavlja na razpis, se naziv proizvajalca ne vnaša. |

Iz navodila izhaja naslednje:

* v primeru, da ste proizvajalec artikla vi, kot ponudnik MP, ni potrebe, da se prijavljate v šifrant proizvajalcev, ker se v tem primeru šifra proizvajalca ne navaja,
* v primeru, da želite v breme OZZ zagotavljati MP proizvajalca, ki še ni v šifrantu proizvajalcev, pošljete elektronsko sporočilo na naslov razpis\_mp@zzzs.si. V Zadevo sporočila navedite: Dopolnitev šifranta proizvajalcev. V telo sporočila navedite natančen naziv proizvajalca.
1. **Vprašanje, z dne 30. 12. 2021**

Prijavljamo se na razpis in nas zanima, ali je potrebno v XML datoteko vnesti le seznam pripomočkov ki se v celoti krijejo s strani ZZZS (kot je določen cenovni standard), ali tudi pripomočke, katere bomo ponujali z doplačilom stranke?

**Odgovor, z dne 30. 12. 2021**

V XML datoteko se vnesejo podatki o:

* artiklih MP, ki so pravica zavarovanih oseb iz obveznega zdravstvenega zavarovanja in za katere je na podlagi sklepa Upravnega odbora Zavoda določen cenovni standard;
* artiklih MP, ki so pravica zavarovanih oseb iz obveznega zdravstvenega zavarovanja in za katere ni določen cenovni standard, v breme obveznega zdravstvenega zavarovanja pa se zagotavljajo v skladu s ceno, dogovorjeno v pogodbi z Zavodom;
* artiklih MP, ki so pravica zavarovanih oseb iz obveznega zdravstvenega zavarovanja in so predmet izposoje v skladu z določili 97. člena Pravil OZZ.
1. **Vprašanje, z dne 30. 12. 2021**

Pripravljamo dokumentacijo za JR 2021 in imamo naslednja vprašanja:

1. Obrazca 6 in 7- osebni podatki odgovorne osebe:

- Naša direktorica je hrvaški državljan in nima slovenskega emšo-a.

Vprašanje: Ali lahko oddamo obrazec brez te številke in/ali je sploh potrebno oddati ta obrazec, saj bomo priložili overjeno hrvaško Potrdilo o nekaznovanosti?

 2. Obrazec 9:

- Ali je dovolj kopija dokazila o vpisu v register pri JAZMP?

**Odgovor, z dne 30. 12. 2021**

1. Obrazca je potrebno oddati. V vašem primeru ih oddajte brez EMŠO številke, priložite pa še hrvaško Potrdilo o nekaznovanosti
2. Zadošča kopija dokazila o vpisu v register pri JAZMP.
3. **Vprašanje, z dne 3. 01. 2022**

Sem proizvajalec čevljev. Prosim, da mi uredite šifrant za naše podjetje. Vpisani smo v register proizvajalcev pri JAZMP.

**Odgovor, z dne 3. 01. 2022**

V dokumentu "Vsebinska in tehnična navodila za posredovanje podatkov o PRIPOMOČKIH (ARTIKLIH) V ELEKTRONSKI OBLIKI" je napisano sledeče:

|  |  |
| --- | --- |
| Šifra proizvajalca | Proizvajalec je pravna ali fizična oseba, ki je odgovorna za načrt in varnost pripomočka oz. pravna ali fizična oseba, ki je pripomoček opremila z oznako CE in ga poslala na trg EU. V primeru, če je proizvajalec iz države, ki ni članica EU, se vnese podatek o zastopniku v EU, ki je po predpisih EU odgovoren za medicinski pripomoček - proizvod.Vnese se šifra proizvajalca iz šifranta proizvajalcev (Priloga št. 5), ki je objavljen na Zavodovi spletni strani (kot priloga razpisne dokumentacije). Za vzdrževanje šifranta proizvajalcev je zadolžen Zavod. Če proizvajalca ni v šifrantu posredujte e-pošto za dopolnitev šifranta. Elektronsko pošto posredujte na naslov razpis\_mp@zzzs.si. V Zadevo sporočila navedite: Dopolnitev šifranta proizvajalcev. V telo sporočila navedite natančen naziv proizvajalca.Odgovorna oseba na Zavodu bo dopolnila šifrant proizvajalcev in ga najpozneje v treh delovnih dneh od datuma prejema zahteve za dopolnitev objavila na Zavodovi spletni strani.Če je proizvajalec artikla ponudnik MP, ki se prijavlja na razpis, se šifra proizvajalca ne navaja. |
| Naziv proizvajalca | Naziv proizvajalca iz šifranta proizvajalcev (Priloge št. 5).Če je proizvajalec artikla ponudnik MP, ki se prijavlja na razpis, se naziv proizvajalca ne vnaša. |

To pomeni, da v primeru, da ste proizvajalec vi (ponudnik MP), ni potrebe, da se prijavljate v šifrant proizvajalcev, ker se v tem primeru šifra proizvajalca ne navaja.